Na temelju članka 10. stavka 8. Zakona o zaštiti pučanstva od zaraznih bolesti (»Narodne novine«, broj 79/2007, 113/08 i 43/09) ministar zdravlja donosi

PRAVILNIK O IZMJENI I DOPUNI PRAVILNIKA O SANITARNO-TEHNIČKIM I HIGIJENSKIM UVJETIMA BAZENSKIH KUPALIŠTA TE O ZDRAVSTVENOJ ISPRAVNOSTI BAZENSKIH VODA

Članak 1.

U Pravilniku o sanitarno-tehničkim i higijenskim uvjetima bazenskih kupališta te o zdravstvenoj ispravnosti bazenskih voda („Narodne novine“, broj 107/12), u članku 2. iza podstavaka 3. dodaje se podstavak 4. koji glasi:

 „ - na lagune, preljevne bazene, plimne bazene i slično, osim u dijelu obveze vlasnika ili korisnika da za takve objekte osigura jednom mjesečno u sezoni ispitivanje morske vode na mjestu usisa.“

Članak 2.

U članku 5. iza stavka 2. dodaje se stavak 3. koji glasi:

„ Odredba stavka 2. ovoga članka ne odnosi se na bazene do 100 m2 koji se smatraju jednostavnim građevinama i za koje nije potrebno ishoditi građevinsku dozvolu.“

Članak 3.

Ovaj Pravilnik stupa na snagu prvog dana od dana objave u »Narodnim novinama«.

MINISTAR:

KLASA:

URBROJ:

Zagreb,